پشاور : پاکستان پیپلزپارٹی خیبرپختونخوا نا صدر و وزیر مملکت محمد علی شاہ باچا پارینے کہ باغ آزاد کشمیر آن پی پی پی اومیتدار نا سرسہبی چیئرمین بلاول بھٹو زرداری و مسکوہی صدر آصف علی زرداری نا کماشی آ الس نا پت انا درشانی ءِ۔ تدوک آ دے جاری بیان اٹی او پارے کہ ضلع باغ انا الس ءِ سلام و پارٹی عہدیدار و کارندہ غاتے خراج تحسین پیش کینہ، دا سرسہبی چیئرمین بلاول بھٹو زرداری و صدر آصف علی زرداری نا ویژن و کماشی آ پت انا دلیل ءِ۔ اوپارے کہ پاکستان پیپلزپارٹی نا روتہ غاک ملک انا ہرچار آ صوبہ، گلگت بلتستان و آزاد کشمیر نا الس اٹی ساڑی ءُ۔ اوپارے کہ وزیرخارجہ گچین وڑاٹ خارجہ پالیسی نا کمک اٹ کشمیر نا ویل ءِ مچ آ دنیا ٹی تالان کرینے۔
(اے پی پی)
